OzLabs/hebrew-wiki-articles huggingface dataset:
צ'אנגשה IFS מגדל T1

צ'אנגשה IFS מגדל T1 הוא גורד שחקים אשר נמצא בעיר צ'אנגשה שבמחוז חונאן, סין. הבניין מתנשא לגובה של 452 מטרים (1,482.9 רגל) וכולל 94 קומות (+5 קומות תת-קרקעיות). בניית הבניין החלה בשנת 2013 והיא הסתיימה רק אחרי 4 שנים - בשנת 2017. המגדל משמש כמגדל משרדים וכולל בנוסף גם כ-250 חדרי מלון.

זהו הבניין ה-19 ברשימת גורדי השחקים הגבוהים בעולם.

==קישורים חיצוניים==

== הערות שוליים ==

קטגוריה:צ'אנגשה: גורדי שחקים
Landmark 81

Landmark 81 הוא גורד שחקים בעיר הו צ'י מין סיטי בווייטנאם. טקס הנחת אבן הפינה התקיים ב-13 בדצמבר 2014, והבנייה הושלמה ב-10 באפריל 2018.

בבניין 81 קומות וגובהו 462 מטר. הוא ניצב על גדת נהר הסייגון ליד גשר סייגון ברובע Bình Thạnh. הבניין הוא חלק מתוכנית שעלותה נאמדת ב-1.5 מיליארד דולר, היוצרת שטח אקולוגי עירוני שנקרא 'וינהומס סנטרל פארק' (Vinhomes Central Park).

גורד השחקים כולל בין היתר מלונות, דירות מגורים, מרכזי קניות, מסעדות, ברים, ומצפה כוכבים.

הבניין נבנה על ידי קבוצת וינקום, חברה וייטנאמית.

==קישורים חיצוניים==

* 

קטגוריה:וייטנאם: מבנים
קטגוריה:אסיה: מגדלים
קטגוריה:גורדי שחקים
סונאטה דה קאמרה

סונאטה דה קאמרה (באיטלקית: Sonata da camera) משמעה באופן מילולי "סונאטה קאמרית" והיא מתארת קבוצה של קטעים אינסטרומנטליים, המקובצים יחדיו לשלושה או ארבעה פרקים שונים, המתחילים בפרלוד, או סונאטה קטנה, מעין פתיחה לפרקים הבאים.

מקור המונח סונאטה דה קאמרה" ברומא בשלהי המאה ה-17, כאשר ארכאנג'לו קורלי כתב שתי וריאציות שונות של סונאטה. אלה נודעו בשמות "סונאטה דה קאמרה" וסונאטה דה קייזה בהתאמה. בספרו "אוקספורד, תולדות המוזיקה המערבית" מתאר ריצ'רד טארוסקין את הסונאטה דה קאמרה כ... סוויטת מחולות במהותה, שקורלי התאים למתכונת המקובלת אז של ארבעה פרקים ("פרלוד" ושלושה מחולות או פרקי קישור)." פרקי המחול הבאים קיבלו על פי רוב שמות שנגעו לסגנון, כגון פרטיטה, סוויטה, אוברטורה ואייר (כמו בהוצאות מחודשות של הסונאטות הקאמריות של קורלי). לדברי ברוסארד (מילון למוזיקה, 1703), "מדובר למעשה בסוויטות של כמה קטעים קטנים, מתאימים לריקוד, כולם באותו מודוס או סולם
הסונאטות של קורלי נחשבו לדוגמה מובהקת למתכונת זו, אבל בתקופה שבין 1650 ל-1700 יצרו מלחינים גרמנים יותר סונאטות כאלה מן האיטלקים. וסנאטה דה קאמרה של יוהאן רוזנמילר (ונציה, 1667) משקפת מסורת גרמנית זו, שלא נמצאו לה מחקים ישירים באיטליה. למעשה, רק לאחר הופעת אופוס 2 של קורלי בשנת 1685 החלו האיטלקים לבכר את המונח "סונאטה דה קאמרה" לתיאור קבצים ספציפיים של פרקי מחולות.

האינסטרומנטאציה השכיחה ביותר בסונאטה דה קאמרה הייתה שני כינורות ובסו קונטינואו. רוב ההרמוניות הושלמו בתפקיד הבס ושני כלי הסופרן ניגנו מעליו. מבנה זה הוכר גם כטריו סונאטה, הואיל והיה מורכב משלושה תפקידים זהים בחשיבותם. אבל לפעמים נדרש נגן רביעי (על פי רוב צ'לן) להכפיל את קו הבסו קונטינואו. עם זאת, מחקר עדכני מגלה את מגוון הכלים שבהם נהגו בני תקופתחו של קורלי להשתמש לתפקיד הבס, בהם תאורבו, גיטרה ועוגב. ניסוח דו-משמעי על דף השער של קובץ הסונאטות של קורלי הביא רבים למסקנה, שהקונטינואו היה או צ'מבלו או צ'לו, ולא שניהם יחדיו כפי שהניחו קודם לכן.

אחרי 1700, נעלמה כל הבחנה בין הסונאטה דה קייזה לסונאטה דה קאמרה, כאשר פרקים בינאריים תפסו את מקום הפוגות בסונאטות כנסייתיות, ופרקים איטיים וחדורי רגש עמוק הופיעו בסונאטות קאמריות.

==קישורים חיצוניים==
* 

==הערות שוליים==

קטגוריה:צורות מוזיקליות
קטגוריה:מבנים מוזיקליים
פרנץ רוהר פון דנטה

פרנץ רוהר פון דנטה (בגרמנית: Franz Rohr von Denta; 30 באוקטובר 1854 ארד, האימפריה האוסטרית – 9 בדצמבר 1927 וינה, אוסטריה) היה מפקד בכיר בצבא האוסטרו-הונגרי במלחמת העולם הראשונה.

==ביוגרפיה==
===תחילת דרכו===
פון דנטה נולד בשנת 1854 בעיר ארד שהשתייכה לממלכת הונגריה, שהייתה אז חלק מהאימפריה האוסטרית. כיום נמצאת העיר בתחומי רומניה המודרנית. דנטה למד באקדמיה הצבאית הטרזיאנית, ובשנת 1876 התגייס כלוטננט לרגימנט הלנסרים ה-3 (גליציה, הארכידוכס קרל). בשנת 1896 הועלה לדרגת אוברסט, וקיבל פיקוד על הקורפוס השני. החל משנת 1909 היה דנטה המפקח הכללי של מוסדות החינוך הצבאיים. בשנת 1911 הועלה לדרגת גנרל חיל הפרשים, ובשנת 1913 מונה למפקד הכללי של הלנדוור ההונגרי המלכותי (königlich ungarische Landwehr).

===מלחמת העולם הראשונה===

בעקבות הצטרפותה של איטליה למלחמת העולם הראשונה ב-23 במאי 1915, מונה דנטה ב-27 במאי למפקד "קבוצת רוהר", שתפקידה היה להגן על הגבול הדרום-מערבי והאדמות ההיסטוריות של האימפריה האוסטרו-הונגרית מגראץ עד אינסברוק. דנטה ניהל הגנה מוצלחת על הגבול נגד ההתקפות האיטלקיות על קרינתיה, אולם ב-1 בינואר 1916 פורקה קבוצת הארמיות שלו כהכנה למבצע צבאי גדול כנגד איטליה, שבוטל בסופו של דבר עקב מתקפת ברוסילוב.

רוהר קודם לדרגת גנרל-אוברסט, וקיבל פיקוד על הארמייה העשירית שהוקמה זה עתה. פיקודו על ארמייה זו היה קצר ימים, וב-18 ביוני 1916 הועבר לפקד על הארמייה ה-11. ב-28 בפברואר 1917 הועבר לפקד על הארמייה הראשונה בחזית המזרחית. ב-14 באפריל 1917 ניתן לו תואר ברון. ב-30 בינואר 1918 הועלה דנטה לדרגת פלדמרשל. ב-15 באפריל 1918 פורקה הארמייה שלו עקב הסכם השלום עם רומניה.

===אחריתו===
דנטה פרש מן הצבא זמן קצר לפני סיום המלחמה. לאחר המלחמה התגורר ליד וינה ונפטר שם ב-9 בדצמבר 1927.

==קישורים חיצוניים==

* [http://www.firstworldwar.com/bio/denta.htm פרנץ ברון רוהר פון דנטה] באתר המלחמה הגדולה 

קטגוריה:מרשלים אוסטרו-הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:מפקדי ארמיות בצבא אוסטרו-הונגריה במלחמת העולם הראשונה

קטגוריה:ילידי 1854
קטגוריה:נפטרים ב-1927
סטרפטופיטיים

סטרפטופיטיים (שם מדעי: Streptophyta) היא קבוצה גדולה מאוד בממלכת הצמחים וכוללת את כל מינים הצמחים היבשתיים שאינם אצות וכן על כמה מיני אצות ים גדולות, ורובם מייצרים את מזונם על ידי תהליך הפוטוסינתזה שמתבסס על אנרגיית השמש.

קבוצה זו איננה טקסונומית אלא מקבצת מספר מערכות גדולות כשהמרכזיות ביותר הם הנאוניתיות וצמחי העובר הכוללים את מרבית מיני הצמחים בימינו.

==מיון==
*קבוצת סטרפטופיטיים (Streptophyta)
******מערכה נאוניתיות (Charophyta)
**תת-מממלכה צמחי עובר (Embryophyta)
******מערכה אנתוצרוטה (Anthocerotophyta)
******מערכה טחבי כבד (Marchantiophyta)
******מערכה טחבי עלים (Bryophyta)
***קבוצת וסקולאריים (Tracheophyta)
****קבוצת חסרי קשקשים (Euphyllophyta)
***גומא הפפירוס]]
*****על-מערכה צמחי זרע (Spermatophyta)
******מערכה מחטנאים (Pinophyta)
******מערכה ציקסאים (Cycadophyta)
******מערכה גינקגואים (Ginkgophyta)
******מערכה גנטאים (Gnetophyta)
******מערכה בעלי פרחים (Anthophyta)
*****על-מערכה שרכנים (Moniliformopses)
******מערכה שרכאים (Polypodiopsida)
******מערכה מארטידאים (Marattiopsida)
******מערכה שבטבטים (Equisetophyta)
******מערכה חשוכי עלים (Psilotophyta)
****קבוצה בעלי קשקשים (Lycophytina)
******מערכה בעלי קשקשים (Lycopodiophyta)

==קישורים חיצוניים==

*
קטגוריה:צמחים
מיכל טראוריג

מיכל טראוריג (נולדה ב-27 באפריל 1982) היא עיתונאית, שחקנית ומורה למשחק ישראלית.

== ביוגרפיה ==
מיכל טראוריג נולדה בכפר סבא כבת זקונים למשפחה בת שלושה ילדים.

מיכל טראוריג החלה את עבודתה כשחקנית בשנת 2003, כששיחקה בטלנובלה "משחק החיים". שלוש שנים אחר כך, שיחקה בסרט "הדברים שמאחורי השמש". בשנת 2008 שיחקה בסדרה "חשופים", בתפקיד טליה. ותפקיד אורח בסדרה דני הוליווד בתפקיד מלצרית בבית קפה. באותה שנה שיחקה גם בסדרת הנוער הנפילים בתפקיד הנפילה הבלונדינית.

בשנת 2004 הנחתה את תוכנית המציאות "המסע המוטרף של פאנטה" בספרד ובצרפת בשיתוף ערוץ 10.

ב-2010 שיחקה בתפקיד ראשי בסרט "טובה תחת טובה" בבימוי ארנון צדוק.

על במות התיאטרון הופיעה בהצגה "בואינג בואינג" (בימוי: לזלי לוטון) של תיאטרון הקאמרי; בתיאטרון בית ליסין ב"פילומנה" (בימוי: רוני פינקוביץ'); במחזה "דפוקים" במסגרת פסטיבל "פותחים מסך" - מחזה אשר זכה בתחרות באותה שנה (בימוי: רוני ניניו) וב"מסיבת הפיג'מות של איתי", בבימוי אבי דור.

מלמדת תיאטרון בבית הספר "גבעולים" ברמת גן ובהתנדבות, משמשת מורה לתיאטרון לנוער במצוקה בתל אביב.

טראוריג היא עיתונאית ועורכת ברשת שוקן. בעבר היא הייתה כתבת של המגזין "פנאי פלוס", בעלת טור אישי ומבקרת טלוויזיה תרבות ולייף סטייל. היא כתבה גם במגזין "עיתון תל אביב" מבית ידיעות אחרונות ובאתרים וואלה ונענע.

בן זוגה של טראוריג הוא השף שלומי בן שימול. השניים הם בעליה של מסעדת ״לילות ביירות״ בכפר סבא.

היא בת דודה של שדרנית הטלוויזיה איריס קול.

==קישורים חיצוניים==

* 

==הערות שוליים==

קטגוריה:שחקניות קולנוע וטלוויזיה ישראליות
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות שנולדו ב-1982
קטגוריה:ישראלים שנולדו ב-1982
עונת 1998 בליגת העל הרוסית בכדורגל

עונת 1998 בליגת העל הרוסית הייתה העונה השביעית של ליגת העל הרוסית, מאז שנוסדה לאחר פירוק ליגת העל הסובייטית ב-1991 והייתה ליגת הכדורגל הבכירה ביותר ברוסיה. ספרטק מוסקבה שמרה על הדומיננטיות שלה וזכתה באליפות עונה שלישית ברציפות באליפות הרוסית הששית שלה במספר.
==מבנה==
העונה נפתחה עם 16 קבוצות ונערכה בשיטת טבלת אליפות בעלת 2 סבבים, בדומה לשתי האליפויות הקודמות.

2 הקבוצות שסיימו אחרונות הודחו לליגת המשנה והוחלפו ב-2 קבוצות מליגת המשנה הרוסית.

זניט סנקט פטרבורג בהדרכת המאמן אנאטולי בישובץ התמקמה בראשות הטבלה במחזורים הראשונים, אך לאחר שהמאמן מונה למאמן הנבחרת איבדה זניט את הפער שהשיגה בהתחלה ולא הצליחה להיצמד לצמרת הטבלה.

צסק"א מוסקבה הצליחה לשמור על רצף של 12 ניצחונות רצופים, במה שהיה לשיא בליגה הרוסית. בנוסף, צסק"א הפסידה לראשונה לספרטק מוסקבה.

טיומן סיימה במקום האחרון עם 8 נקודות בלבד כשהיא ספגה 89 שערים והפסידה 26 משחקים מתוך 30.

בסיום העונה הודחו קבוצת הכדורגל טיומן ובלטיקה קלינינגרד. הן הוחלפו על ידי לוקומוטיב ניז'ני נובגורוד וסאטורן ראמנסקו.

==הקבוצות==

בעונת 1998 של הדיוויזיה הרוסית העליונה נטלו חלק הקבוצות הבאות:
{| class="wikitable"
!#!!קבוצה
|-
|1||צסק"א
|-
|2||ספרטק
|-
|3||טורפדו
|-
|4||דינמו
|-
|5||ספרטק ולאדיקווקז
|-
|6||לוקומוטיב
|-
|7||רוטור
|-
|8||אוראלאן אליסטה
|-
|9||רוסטסלמאש
|-
|10||שיניק ירוסלבל
|-
|11||טיומן
|-
|12||בלטיקה קלינינגרד
|-
|13||ז'מצ'וז'ינה סוצ'י
|-
|14||זניט סנקט פטרבורג
|-
|15||קריליה סובייטוב סמרה
|-
|16||צ'רנומורץ נובורוסיסק
|-
|}

== טבלת האליפות ==

=== מוליכות הטבלה ===
<timeline>
ImageSize = width:1070 height:80
PlotArea = left:20 right:30 bottom:40 top:0
Period = from:1 till:30.9
ScaleMajor = unit:year increment:1 start:1
TimeAxis = orientation:horizontal
Colors =
 id:Alania value: yellow
 id:Spartak value: red
 id:Zenit value: rgb(0.0,0.8,0.9)
 id:Loko value: rgb(0.0,0.502,0.0)
PlotData=
 bar:Position width:15 color:white align:center

 from:1 till:2 shift:(0,19) text:"וקול" color:Loko
 from:2 till:3 shift:(0,19) text:"טינז" color:Zenit
 from:3 till:7 shift:(0,19) text:"הינלא" color:Alania
 from:7 till:9 shift:(0,19) text:"טינז" color:Zenit
 from:9 till:10 shift:(0,19) text:"קטרפס" color:Spartak
 from:10 till:11 shift:(0,19) text:"טינז" color:Zenit
 from:11 till:12 shift:(0,19) text:"קטרפס" color:Spartak
 from:12 till:14 shift:(0,19) text:"טינז" color:Zenit
 from:14 till:30 shift:(0,19) text:"קטרפס" color:Spartak

</timeline>

==קישורים חיצוניים==

קטגוריה:עונות בליגת העל הרוסית בכדורגל
קטגוריה:תחרויות כדורגל ב-1998
קייק

קייק (באנגלית: CAKE) היא להקת רוק אלטרנטיבי אמריקאית. חבריה הם הסולן ג'ון מקריי, החצוצרן וינס דיפיורה, הגיטריסט זאן מקרדי, הבסיסט גייב נלסון והמתופף פאולו באלדי. הלהקה מתאפיינת בסגנון ווקאלי מונוטוני ותכנים סרקסטיים, סולואי חצוצרה, והשפעות מוזיקליות מגוונות, כולל מוזיקת קאנטרי, מריאצ'י, רוק, פאנק, מוזיקת עם איראנית, והיפ הופ.

==רקע==
קייק הוקמה בשנת 1991 על ידי מקריי, דיפיורה גרג בראון, פרנק פרנץ' ושון מקפסל, שעזב עד מהרה והוחלף על ידי נלסון. לאחר שהוציאו אלבום ראשון בהוצאה עצמית, Motorcade of Generosity, הלהקה הוחתמה על ידי תקליטי קפריקורן ב-1995, והוציאה את הסינגל הראשון, "Rock 'n' Roll Lifestyle", אשר הגיע למספר 35 במצעד הרוק המודרני, ושודר על ידי MTV. פרנץ' ונלסון עזבו את הלהקה, והצטרפו במקומם ויקטור דמיאני וטוד רופר. האלבום השני של קייק, Fashion Nugget, שיצא ב-1996הגיע לסטטוס פלטינה בעיקר בשל הסינגל שהפך ללהיט ענק, "The Distance". בעקבות סבב הופעות באירופה וארצות הברית, בראון ודמיאני הודיעו על עזיבתם, מה שהוביל לספקולציות לגבי העתיד של הלהקה. מקריי בסופו של דבר גייס את זאן מקרדי כגיטריסט, ושכנע את נלסון לחזור.

Prolonging the Magic, האלבום השלישי של הלהקה, יצא ב-1998 והגיע לסטטוס פלטינה. האלבום הרביעי, Comfort Eagle, יצא כעבור שלוש שנים, ב-2001, הראשון מטעם קולומביה רקורדס. אלבום זה כולל את הסינגל  "Short Skirt/Long Jacket", אשר הגיע למספר 7 במצעד הרוק המודרני. הלהקה המשיכה להופיע, ובשנת 2004 הוציאה את Pressure Chief, האלבום השני והאחרון אצל קולומביה. הלהקה הקימה לייבל משלה, Upbeat Records, והוציאה ב-2011 את Showroom of Compassion, אשר הפך לאלבומם הראשון לצאת מיד בראש מצעד האלבומים של בילבורד.

== חברי הלהקה ==
=== חברים נוכחיים ===
* ג'ון מקריי – סולן, גיטרה אקוסטית, פסנתר, אורגן, vibraslap <small>(1991–הווה)</small>
* וינס דיפיורה – חצוצרה, קלידים, מלודיקה, כלי הקשה, קולות רקע <small>(1991–הווה)</small>
* גייב נלסון – בס, קולות רקע <small>(1992-1994, 1997–הווה)</small>
* זאן מקרדי – גיטרה חשמלית, קולות רקע <small>(1997–הווה)</small>
* פאולו באלדי – תופים, כלי הקשה, קולות רקע <small>(2004–הווה)</small>

=== חברים לשעבר ===
* שון מקפסל – בס, קולות רקע <small>(1991)</small>
* פרנק פרנץ' – תופים, קולות רקע <small>(1991-1994)</small>
* גרג בראון – גיטרה חשמלית, אורגן, קולות רקע <small>(1991-1997)</small>
* ויקטור דמיאני – בס, קולות רקע <small>(1994-1997)</small>
* טוד רופר – תופים, קולות רקע <small>(1994-2001)</small>
* פיט מקניל – תופים, קולות רקע <small>(2001-2004)</small>

== דיסקוגרפיה ==
=== אלבומי אולפן ===
* Motorcade of Generosity (1994)
* Fashion Nugget (1996)
* Prolonging the Magic (1998)
* Comfort Eagle (2001)
* Pressure Chief (2004)
* Showroom of Compassion (2011)

== פרסים ומועמדויות ==
{| class="wikitable"
! שנה
! אלבום
! פרס
! תוצאה
|-
| style="text-align:center;" rowspan="4"| 2001 || Comfort Eagle || California Music Awards Outstanding Album || 
|-
| "Short Skirt/Long Jacket" || California Music Awards Outstanding Single || 
|-
| Comfort Eagle || California Music Awards Outstanding Modern Rock/Alternative Album || 
|-
| Cake || California Music Awards Outstanding Group || 
|-
| style="text-align:center;"| 2002 || "Short Skirt/Long Jacket" || MTV VMA Breakthrough Video || 
|}

== קישורים חיצוניים ==

* 

קטגוריה:להקות רוק אמריקאיות
קטגוריה:להקות רוק אלטרנטיבי
קטגוריה:אמני קולומביה רקורדס
קטגוריה:להקות שהוקמו בשנת 1991
M93

M93 (מ-Messier 93) או NGC 2447 הוא צביר פתוח בקבוצת הכוכבים ירכתי הספינה הנמצא במרחק של כ-3,600 שנות אור ממערכת השמש ומכיל כ-80 כוכבים. גילו המשוער הוא כ-400 מיליון שנים.

==היסטוריה==
האסטרונום הצרפתי שארל מסיה צפה בצביר ב-20 במרץ 1781 והכניס אותו לקטלוג מסיה תחת התיאור "צביר של כוכבים קטנים ללא ערפיליות בין הכלב הגדול וחרטום הספינה". קרוליין הרשל, אחותו של ויליאם הרשל צפתה בצביר ב-26 בפברואר 1783 וציינה שאחיה ספר לפחות 40 כוכבים בצביר וייתכן שיש בו למעלה מ-100 כוכבים. זהו הרישום הראשון של תצפית שביצעה קרוליין הרשל בקריירה שלה כאסטרונומית. ג'ון הרשל צפה בצביר בשנת 1831 וציין שהוא די גדול, לא מאוד דחוס ולא מאוד מפוזר, די עשיר ומכיל כוכבים עם בהירות נראית מדרגות 8 עד 13.

==מאפייני הצביר==
קוטרו של M93 הוא כ-23 שנות אור ומרחקו ממערכת השמש הוא כ-3,600 שנות אור כך שגודלו הזוויתי הוא כ-22 דקות קשת - כשני שלישים מקוטרו של הירח המלא. הכוכבים הבהירים יותר שבו יוצרים צורת משולש שרוב הכוכבים האחרים נמצאים בתוכו. הוא מכיל כ-80 כוכבים שהבהירים מביניהם הם ענקים כחולים מסוג ספקטרלי B9 עם בהירות נראית מדרגה 8 ויש בו גם מספר ענקים אדומים. מסתו הכוללת מוערכת בכ-1,700 מסות שמש.

==תצפית==
M93 נמצא כ-1.5 מעלות מצפון-מערב לכוכב ξ (קסי) בירכתי הספינה וכ-8.5 מעלות ממזרח-צפון-מזרח לכוכב הבהיר וזן שבקבוצת כלב גדול. עם בהירות מדרגה 6.0 הוא ניתן לצפייה ללא ציוד עזר רק בתנאים מיטביים. משקפת פשוטה מאפשרת להבחין בו בקלות וטלסקופ חובבים מאפשר להבחין בעשרות מכוכבי הצביר הבהירים. טלסקופ בינוני מאפשר לראות מעל למאה כוכבים, אבל חלק גדול מהם הם כוכבי שביל החלב שאינם קשורים לצביר.

כ-9 מעלות מצפון ל-M93 נמצא הצביר הפתוח M46 ובסמוך אליו, כ-1.3 מעלות ממערב-צפון-מערב, נמצא הצביר הפתוח M47.

==קישורים חיצוניים==

* [http://messier.seds.org/m/m093.html M93] בקטלוג מסיה באתר SEDS.
* 

==הערות שוליים==

93
93
קטגוריה:קבוצת הכוכבים ירכתי הספינה
תל חשאש

תל חשאש, הידוע גם כתל עמל וגבעת הכלניות הוא אתר ארכאולוגי בתוך שיכון בבלי שבתל אביב-יפו. התל שוכן על רכס כורכר שאורכו 400 מטרים ורוחבו 200 מטר. האתר נמצא כ-300 מטרים דרומית לנחל הירקון. התל ניצב ממול תל קסילה שבגדה הצפונית של הירקון.

==התל==
בשנות ה-60 נערכו חפירות ארכאולוגיות מטעם המוזיאון לעתיקות תל אביב-יפו בהובלתו של ד"ר יעקב קפלן. בחפירות אלו נמצאו שרידי מבנים שתוארכו החל מהתקופה החשמונאית עד תקופת התלמוד. בחפירות נמצאו שברי חרס, קוביות ואבני פסיפס צבעוני. בצפון מערב הגבעה נחשפו קירות אבני גזית מכורכר. בשנים קודמות נתגלו שרידי מבנים וקברים שאחד מהם זוהה כהלניסטי. ילדים מצאו בסביבה מטבעות ביזנטיים.

בשנות ה-80 חפרה בתל חיה ריטר-קפלן מטעם אגף העתיקות (כיום רשות העתיקות). בחפירות אלו נמצאו שרידים מהמאה הראשונה לסה"נ ושרידים משלהי התקופה הביזנטית בארץ ישראל. במהלך עבודות הקמת גן אברומוביץ הרסו כלים הנדסיים של חברת סולל בונה את חלק מהעתיקות באתר.

במקום הוכשר "גן אברמוביץ" בשטח של 13.5 דונם. עוד נמצאים באתר גת ומבנה עתיק בלתי מזוהה.

בשנת 2014 התקימה חפירת הצלה נוספת, בניהול הארכאולוגים יצחק מרמלשטיין ואמיר גורזלזני. נמצאו קברים מתקופת הברונזה התיכונה והמאוחרת ומהתקופה ההלניסטית, וכן באר אנטיליה מהתקופה העות'מאנית. הממצאים כללו, בנוסף לתכולת קברים שכיחה (שרידי נקברים, כלי הגשה ואגירה,פגיונות וגרזינים), גם ממצאים נדירים: ביצי יען מעוטרות, חרפושיות רבות, סיכות פריפה, וכלי בהט ופסיאנס.

== קישורים חיצוניים ==

==הערות שוליים==

קטגוריה:תל אביב-יפו: אתרים ארכאולוגיים
Sorry (שיר של ביונסה)

Sorry (בעברית: סליחה) הוא שיר של הזמרת האמריקאית ביונסה מאלבומה השישי, Lemonade. השיר יצא כסינגל השני מן האלבום יחד עם וידאו קליפ ב-3 במאי 2016 בבלעדיות לשירות המוזיקה של ביונסה וג'יי זי "טיידל".
ב- 23 באפריל 2019 עם יציאת האלבום לשירותי המוזיקה אפל מיוזיק וספוטיפיי יצאה גרסה מחודשת לשיר.

== הפקה ==
השיר נכתב על ידי ביונסה, דיאנה גורדון ושון רהודן. השיר מדבר על אישה החווה בגידה מצד בעלה ואת התמודדותה עם זאת, בעוד ששרה רבות בשיר את השורה "I ain't sorry" שכוונתה היא שאינה סולחת לו. התקשורת קישרה את נושא השיר אל הזוגיות בין ביונסה לבעלה ג'יי זי. "Becky with the good hair" (תרגום: "בקי עם השיער הטוב") היא השורה המסיימת את השיר שהאירה את תשומת לבם של התקשורת ואחרים בכך שמסתתרת מאחורי המשפט פילגש של ג'יי זי

מבקרי המוזיקה שיבחו את מילות השיר ואופיו, וראו בו כאחד השירים הבולטים ביותר מהאלבום. השיר נכנס הישר למקום ה-11 במצעד הבילבורד הוט 100 האמריקאי, והיה להופעה השנייה הגבוהה ביותר בקריירה של ביונסה במצעד זה. השיר לקח חלק מסיבוב ההופעות של ביונסה "The Formation World Tour".

קליפ השיר שודר לראשונה בסרט הקליפים של האלבום (Lemonade) ששודר בערוץ HBO ב-23 באפריל 2016 רגע לפני שיצא האלבום. הקליפ שוחרר מאוחר יותר בערוץ ה-VEVO של ביונסה ב-22 ביוני 2016 והוא הקליפ הראשון שביונסה הוציאה רשמית בשנת 2016. הקליפ מתחיל במונולוג בן דקה בו ביונסה מדקלמת מילים של המשוררת האנגליה סומלית וורשין שייר. כמו כן, ביונסה רוקדת עם קבוצת רקדניות שעורן צבועים וישנה גם הופעת אורח של הטניסאית סרינה ויליאמס.

השיר הגיע למעמד פלטינה בארצות הברית עם מכירות של יותר ממיליון עותקים דיגיטליים.

== מיקומי שיא ==

== קישורים חיצוניים ==

קטגוריה:שירי 2016
קטגוריה:סינגלים מ-2016
קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שנכתבו על ידי וינטר גורדון
קטגוריה:שירים שהופקו על ידי ביונסה
קטגוריה:וידאו קליפים בשחור-לבן
קטגוריה:שירים על בגידה: זוגיות
אוסקר סקאריונה

אסקיאל אוסקר סקאריונה (בספרדית: Ezequiel Oscar Scarione; נולד ב-14 ביולי 1985) הוא כדורגלן ארגנטינאי המשחק בעמדת הקשר.

==קריירה==
סקאריונה גדל במחלקת הנוער של בוקה ג'וניורס, בקבוצה הבוגרת לא קיבל דקות רבות ועבר לדפורטיבו קואנקה האקוודורית. לאחר שנתיים עבר לתון השווייצרית. בינואר 2009 הושאל לחצי עונה ללוצרן.

לאחר שכבש 45 שערי ליגה במדי תון, בפברואר 2011 חתם בסנט גאלן. ב-27 בפברואר ערך את הופעתו הבכורה בקבוצה בהפסד 0–1 לאקסית תון. ב-20 באפריל הבקיע את שערו הראשון בקבוצה בניצחון 1–3 על גראסהופרס ציריך. בעונתו הראשונה בקבוצה כבש 15 ליגה. בעונתו השנייה בקבוצה הבקיע 21 שערי ליגה, והיה למלך שערי הליגה השווייצרית.

בקיץ 2013 חתם בקסימפשה הטורקית. ב-17 באוגוסט ערך את הופעתו הבכורה בקבוצה בהפסד 0–2 לקוניאספור. ב-24 באוגוסט הבקיע את שערו הראשון בקבוצה בניצחון 1–3 על קייסריספור. בעונתו הראשונה בקבוצה הבקיע 16 שערים ובישל שישה. בשלוש עונותיו בקבוצה הבקיע 40 שערים.

ב-20 ביולי 2016 חתם סקאריונה במכבי תל אביב ושב לשתף פעולה עם המאמן הגאורגי שותא ארבלדזה, תחתיו התאמן גם בימיו בקסימפשה.

ב-4 באוגוסט 2016 כבש את שער הבכורה שלו בניצחון 2:1 על פאנדורי טרגו ז'יו במסגרת סיבוב המוקדמות השלישי של הליגה האירופית.

אוסקר סקאריונה עזב את מכבי תל אביב וב-14 ביולי 2017 חתם בעולה החדשה לליגת העל הטורקית גוזטפה. ב-31 בינואר 2019 חתם באנקרגוצ'ו.

== קישורים חיצוניים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני בוקה ג'וניורס
קטגוריה:כדורגלני תון
קטגוריה:כדורגלני לוצרן
קטגוריה:כדורגלני סנט גאלן
קטגוריה:כדורגלני קסימפאשה
קטגוריה:כדורגלני מכבי תל אביב
קטגוריה:כדורגלני גזטפה
קטגוריה:כדורגלני אנקרגוג'ו
קטגוריה:כדורגלנים זרים בישראל
קטגוריה:ספורטאים ארגנטינאים באקוודור
קטגוריה:ספורטאים ארגנטינאים בישראל
קטגוריה:ספורטאים ארגנטינאים בספרד
קטגוריה:ארגנטינאים שנולדו ב-1985
אולפנת להב"ה

אולפנת אמי"ת להב"ה היא אולפנא אזורית שש-שנתית השוכנת ביישוב קדומים. משנת 2014 היא מסונפת לרשת אמי"ת. 
אולפנת אמי"ת להב"ה בקדומים

== האולפנה ==
אולפנת להב"ה (לישוב הארץ בדרך התורה) הוקמה בשנת ה'תשמ"ב (1982), על ידי תושבי קדומים וביניהם שרה אליאש בשכונת גבעת שלם שביישוב קדומים שבשומרון.

האולפנה היא מוסד תורני ואינטגרטיבי המיועד לתושבות השומרון. התלמידות מגיעות ללימודים במערך הסעות האוסף אותן מהיישובים השונים. 

חטיבת הביניים מונה כ-14 כיתות והחטיבה העליונה מונה כ-29 כיתות. באולפנה למדו עד שנת הת'שע"ו כ-130 תלמידות בנות העדה האתיופית, אשר כ-50 מתוכן היו תלמידות אולפן וכולן התגוררו בתוכנית פנימייה של האולפנה. בנות העדה האתיופית הגיעו ממרכזי קליטה מרחבי הארץ ובנות נוספות נשלחו במסגרת עליית הנוער מכל רחבי הארץ. בתחילת שנת ה'תשע"ז נסגרה רוב פנימיית האולפנא ונשארו בה קומץ תלמידות הלומדות בכיתה י"ב ועם סיומן השנה תיסגר הפנימייה סופית. 

לאולפנה מגיעות בנות מכ- 38 יישובים בשומרון. האולפנה מורכבת מאוכלוסייה מגוונת והטרוגנית. כל התלמידות ניגשות לבחינות בגרות ומעל 97% עומדות בהן בהצלחה מלאה.

באולפנא מגמות רבות ובהן: פיזיקה, כימיה, ביולוגיה, לימודי ארץ ישראל, תיאטרון, עיצוב גרפי, ביו-רפואה, לימודי קולנוע וספרות מורחב, היסטוריה מורחב, תושבע מורחב ועוד..
כמו כן מוצעים לתלמידות מגוון של חוגים: העשרה תורנית, חוגי מדע, רובוטיקה, נבחרת התעמלות ,דיבייט וחוגי העשרה יצירתיים.

בשנת תשנ"ד קיבלה האולפנה את פרס החינוך. פרס זה ניתן בעיקר עבור השיטות הבלתי קונבנציונליות לטיפול באינטגרציה, הכוללת טיפול פרטני ואינטנסיבי בתלמידות הנזקקות לעזרה לימודית ולכל לעזרה אחרת.

עד שנת תשע"ו כיהן הרב יוני לביא כרב האולפנה אך החליט לפרוש מן התפקיד, בנוסף כיהנה בתפקיד גם הרבנית דוקטור שולמית עד שנת תשפ"ג כ-7 שנים. כיום מחליפה אותם הרבנית יעל קייזלר. 

עומדת בראש האולפנה דוקטור נעמה מילר, תושב היישוב קדומים, ולפניה עמדו בראש האולפנה הרב אפרים זיק, עינת וולך, מלכה אנגל ושרה אליאש.

== חזון האולפנה ודרכה החינוכית ==

האולפנא מחנכת לזהות יהודית ושייכות לארץ ישראל, תוך מעורבות מעשית בעם ישראל. האולפנא, מסייעת לכל תלמידה להוציא לפועל את הפוטנציאל האישי המצוי בה מבחינה לימודית, חינוכית וחברתית. 

הצוות מתאים תוכנית לימודים לכל בת, החל מעידוד למצטיינות, דרך תגבור תורני למעוניינות וכלה בעזרה לתלמידות מתקשות, במטרה שכל בת תיגש לבגרות מלאה בהצלחה. האולפנא מוגדרת כבית ספר ניסויי משנת תשנ"ז, ומתקיימים בו ניסויים פדגוגיים וחינוכיים חדשניים. 

האולפנא שואפת לתת מגוון אפשרויות וביטוי עצמי לכלל האוכלוסייה שבוחרת לגור באזור ושמה דגש על אינטגרציה לימודית ועל תרומה חברתית, התנדבות ומעורבות. המדיניות הזאת נקבעה בתחילת הדרך על ידי הצוות הגרעיני של המורים שהאמין באינטגרציה והתנגד לסלקטיביות.

== קישורים חיצוניים ==
* 
* [http://stender.co.il/minisite/%D7%90%D7%95%D7%9C%D7%A4%D7%A0%D7%AA-%D7%9C%D7%94%D7%91%D7%94-%D7%A7%D7%93%D7%95%D7%9E%D7%99%D7%9D/ אולפנת להב"ה], באתר סטנדר

להבה
קטגוריה:אמי"ת
קטגוריה:קדומים: מבנים
רונה יארסטיין

רונה אלמנינג יארסטיין (בנורווגית: Rune Almenning Jarstein, נולד ב-29 בספטמבר 1984 בשיין שבנורווגיה) הוא כדורגלן נורווגי שמשחק כשוער בהרקולס מנורווגיה.

==קריירת מועדונים==
יארסטיין החל את הקריירה במועדון הרקולס בעירו שיין, וכבר כנער נתפס ככישרון גדול, וזכה להתעניינות ממועדונים בכירים באירופה כמו באיירן מינכן ומנצ'סטר יונייטד, אליהם הגיע למבחנים. בשנת 2002, כאשר היה בן 18, החל יארסטיין לשחק באוד גרינלנד הנורווגית, שם שיחק עד לתום עונת 2007, אז ירדה הקבוצה לליגת המשנה הנורווגית. בקיץ 2007 עבר יארסטיין לרוזנבורג הנורווגית, שם שיחק שלוש עונות, וזכה עם הקבוצה באליפות ליגת העל הנורווגית לשנת 2009. לאחר עונה זו, איבד יארסטיין את מקומו בהרכב לשוער השוודי דניאל אורלונד, ובמרץ 2010 בחר לעזוב את הקבוצה ולעבור לוויקינג הנורווגית, שם שיחק שלוש עונות.

בדצמבר 2013 חתם יארסטיין על חוזה בהרטה ברלין מהבונדסליגה, במטרה להיות שוער המשנה של תומאס קראפט. יארסטיין ערך בסך הכל שלוש הופעות בעונה וחצי הראשונות שלו בהרטה ברלין. בעונת 2015/16 יארסטיין תפס את מקומו של קראפט בהרכב, לאחר שקראפט נפצע בכתפו. יארסטיין הציג יכולת מצוינת בעונה זו, בה הרטה ברלין הייתה חלק מהצמרת, וסיימה את העונה במקום השישי, ונשאר השוער הראשון בקבוצה גם לאחר שקראפט החלים מפציעתו. עקב יכולתו הטובה, הוארך חוזהו של יארסטיין בהרטה ברלין עד לתום עונת 2018/19. בעונת 2016/17 המשיך יארסטיין לעמוד בשערה של הרטה ברלין, וכך גם בעונת 2017/18.

ב-1 ליולי 2023 שוחרר מהרטה ברלין. 

ב-23 לאפריל 2024 חתם בהרקולס מנורווגיה.

==קריירה בינלאומית==
באוגוסט 2007 ערך יארסטיין את הופעת הבכורה במדי נבחרת נורווגיה, בניצחון 1–2 על נבחרת ארגנטינה במשחק ידידות. יארסטיין היה שוער המשנה של הנבחרת במשך תקופה ארוכה, אך בשנת 2011 הפך לשוער הראשון, לאחר שהשוער הקודם יון קנודסן נפצע. בינואר 2013 הצהיר מאמן השוערים של נבחרת נורווגיה פרודה גרודאס שיארסטיין הוא השוער הראשון הקבוע של הנבחרת. יארסטיין היה השוער הבכיר במוקדמות מונדיאל 2014 ומוקדמות יורו 2016, אך נבחרתו לא הצליחה להעפיל לטורנירים עצמם.

==קישורים חיצוניים==

קטגוריה:כדורגלנים נורווגים
קטגוריה:שוערי כדורגל נורווגים
קטגוריה:כדורגלני אוד גרינלנד
קטגוריה:כדורגלני רוזנבורג
קטגוריה:כדורגלני ויקינג
קטגוריה:כדורגלני הרטה ברלין
קטגוריה:כדורגלני נבחרת נורווגיה
קטגוריה:ספורטאים זרים בגרמניה
קטגוריה:נורווגים שנולדו ב-1984
מגדל אחמד עבד א-רחים אל-עטאר

מגדל אחמד עבד א-רחים אל-עטאר (בערבית: برج أحمد عبد الرحيم العطار) הוא גורד שחקים בדובאי, איחוד האמירויות הערביות. הוא ממוקם על דרך E11.
== המבנה ==
גובהו של הבניין הוא 342 מטרים (1,122 רגל) והוא כולל 78 קומות מתוכן 76 קומות עליות ו-2 קומות תת-קרקעיות. בניית הבניין החלה בשנת 2005.

המגדל הוא האחד עשר בגובהו בדובאי ואחד ממאה המבנים הגבוהים ביותר בעולם. הבעלים של הבניין הוא אחמד עבד אל-רחים אל-עטאר נכסים.

אל-עטאר נכסים שיווקה ומכרה נכסים רבים בדובאי בעשור האחרון; למרות זאת, הם לא סיימו את רוב הפרויקטים שהם החלו לבנות. חלק מהפרויקטים שלהם דוגמת מגדלי טורונטו ומגדל ונקובר בוטלו לאחרונה על ידי ה - RERA . הם נתבעו על ידי משקיעים רבים שאיבדו את כספם. בין הפרויקטים שנבנו על ידי הקבוצה: lobal Point, Polaris Poladio .Skyscraper, Toronto tower Vancouver Tower, Vue De Lac, Vista De Lago.

==קישורים חיצוניים==

אחמד עבד א-רחים אל-עטאר
מגדל הנסיכה

מגדל הנסיכה (בערבית: برج الأميرة) הוא גורד שחקים בעל 101 קומות ובגובה של אשר משמש לדירות מגורים בלבד וממוקם בסמוך למרינה של העיר דובאי שבאיחוד האמירויות הערביות.

הבניין הוא השני בגובהו בדובאי, לאחר מגדל בורג' ח'ליפה וה-30 בגובהו בעולם. מגדל הנסיכה היה מגדל המגורים הגבוה בעולם משנת 2012 עד שנת 2015 אז נעקף על ידי מגדל שדרת פארק 432 שבמנהטן, ניו יורק, ניו יורק, ארצות הברית.

== סקירה ==
הנדסת הבניין בוצעה על ידי סייד מג'יד האשמי כמהנדס ראשי וסגנו מוחמד עלי אלוגאלי.

הבניין כולל 763 יחידות דיור, 957 חניות תת-קרקעיות (נפרסות על פני שש קומות), ו-8 נקודות מכירה קמעונאיות. הבניין הושלם ונמסר על ידי החברה המפתחת - תַעְמיר הולדינגס - בספטמבר 2012.

הבניין כולל 107 קומות בהם קומות קרקע, 6 קומות תת-קרקעיות (קומות חנייה) ו-100 קומות עיליות אשר משמשות לדירות מגורים.

== גלריית בנייה ==
<gallery>
קובץ:Princess Tower Under Construction on 9 November 2007.jpg|9 נובמבר 2007
קובץ:Princess Tower Under Construction on 1 February 2008.jpg|1 פברואר 2008
</gallery>

==קישורים חיצוניים==

הנסיכה
קטגוריה:איחוד האמירויות הערביות: בתי מגורים
עונת 2003/2004 בליגת העל בכדורסל

עונת 2003/2004 בליגת העל בכדורסל הייתה העונה ה-50 של תחרות ארצית בישראל והעונה הרביעית של ליגת העל. הליגה כללה 12 קבוצות. העונה הסדירה כללה 22 מחזורים, כאשר כל הקבוצות נפגשו פעמיים. שמונה הראשונות הועלו לסדרות רבע הגמר. לאחר מכך בין הקבוצות המנצחות נערכו משחקי בבית חצי הגמר, כאשר לכל קבוצה היו 6 משחקים. הגמר נערך בסדרה של טוב מ-5 כאשר המנצחת בסדרת הגמר זוכה באליפות. 

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה עירוני אשקלון.

העונה הסדירה החלה ב-26 באוקטובר 2003 הסתיימה ב-21 במרץ 2004. לאחר הפלייאוף, העונה הסתיימה בניצחון של מכבי תל אביב בפעם ה-11 ברציפות ובפעם ה-44 בתולדות המועדון.

בהתאם לתוצאות העונה עירוני רמת גן ירדו ליגה.
==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב||22||19||3||2071||1663|| 408||41 
|-bgcolor="#ffff99" 
|2||הפועל תל אביב ||22||17||5||1892 ||1689||203||39 
|-bgcolor="#ffff99"
|3||עירוני נהריה|| 22||16||6||1868||1775||93||38 
|-bgcolor="#ffff99"
|4||בני השרון||22||16||6||1861||1712||149||38
|-bgcolor="#ffff99"
|5||הפועל ירושלים ||22||13||9||1900 ||1816||84||35
|-bgcolor="#ffff99" 
|6||מכבי גבעת שמואל/פתח תקווה||22||11||11||1683 ||1749||66-||33
|-bgcolor="#ffff99"
|7||הפועל גליל עליון||22||9||13||1860 ||1923||63-||31 
|-bgcolor="#ffff99"
|8||הפועל חיפה/רמת השרון ||22||8||14||1798 ||1882||84-||30
|- 
|9||אליצור אשקלון || 22||7||15||1758||1842||84-||29 
|- 
|10||מכבי ראשון לציון || 22||7||15||1804||1918||114-||29 
|-
|11||מ.כ. חיפה/נשר||22||7||15||1721 ||1823||102-||29 
|-bgcolor=#ffcccc 
|12||עירוני רמת גן|| 22||1||21||1614||2038||424-||22 
|}

==פלייאוף==

===בית חצי הגמר===

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב||6||5||1||542||451||91||11
|-bgcolor="#ffff99"
|2||הפועל תל אביב||6||4||2||500||481||19||10
|-
|3||בני השרון||6||2||4||481||523||42-||8
|-
|4||עירוני נהריה||6||1||5||474||542||68-||7
|}

בבית חצי הגמר נערכו 6 מחזורים וכל הקבוצות שעלו לבית חצי הגמר נפגשו פעמיים.

==כדורסלנים מצטיינים==
* לושיוס דייוויס ממכבי ראשדון לציון היה מלך הסלים עם 23.1 סלים למשחק.
* דורון שפר מהפועל ירושלים היה מלך הסלים הישראלי עם 14.0 סלים למשחק
* אנתוני פארקר ממכבי תל אביב נבחר לשחקן העונה.
* מאיר טפירו מהפועל ירושלים נבחר לשחקן הישראלי של העונה.

== ראו גם ==

* גביע המדינה בכדורסל 2003/2004

==קישורים חיצוניים==
* [http://basket.co.il/history.asp?cYear=2004&lang= מידע מאתר מנהלת הליגה]

קטגוריה:2004 בישראל: כדורסל
קטגוריה:עונות בליגה העליונה בכדורסל בישראל
קטגוריה:2003 בישראל: ספורט
קטגוריה:תחרויות כדורסל ב-2004
קטגוריה:תחרויות כדורסל ב-2003
אל בורות המים (סרט)

אל בורות המים הוא סרטו התיעודי של מוטי קירשנבאום בשני חלקים משנת 1982 ששודר בערוץ הראשון.

==אודות הסרט==
בסרט מסייר הבמאי מוטי קירשנבאום עם נעמי שמר ועמוס קינן ברחבי ארץ ישראל ומשוחח איתם על אהבתם לארץ ישראל. במהלך הסרט הם עוברים בהתיישבות ביהודה ושומרון בראשיתה ופוגשים את הדמויות במקום. בין הדמויות שמרואיינות בסרט הם ראשי המתיישבים דאז ישראל הראל, אורי אליצור, שמואל אופן, פנחס ולרשטיין והרב יואל בן נון.

בנוסף בסרט מוצגים דיונים בנושאי ארץ ישראל ומדינת ישראל באולם צוותא ובהנחיית איציק בן נר, ובהשתתפות עמוס קינן, נעמי שמר, עמוס עוז ואברהם יפה.

קטע מפורסם מהסרט הוא האמירה של עמוס עוז שמתח ביקורת על "ירושלים של זהב" בגלל 'היעדרם' של הערבים שישבו בירושלים המזרחית מן השיר ("כיכר השוק ריקה", "אין יורד אל ים המלח"). שמר הגיבה על כך בסרט: "זה מעורר בי זעם נורא, הטיעון הזה. זה כאילו בן אדם מתגעגע לאהובתו והוא בא אל הפסיכיאטר שלו [...] ואז הפסיכיאטר אומר לו 'אל תדאג, היא לא לבד במיטה'... עולם שהוא ריק מיהודים, הוא בשבילי כוכב מת וארץ ישראל שהיא ריקה מיהודים היא בשבילי שוממת וריקה".

שירה המפורסם של נעמי שמר "אל בורות המים" נכתב בראשית שנות השמונים בעבור הסרט.

הסרט נחשב לאחד מסרטיו החשובים של מוטי קירשנבאום ובהלווייתו רונה קינן ביצעה את השיר "אל בורות המים".

==קישורים חיצוניים==
*[https://www.youtube.com/watch?v=JjNxDad0EcY אל בורות המים פרק 1], ערוץ היוטיוב.
*[https://www.youtube.com/watch?v=1zu0jePYQos אל בורות המים פרק 2], ערוץ היוטיוב.
* [http://www.shavim.org.il/articles/yomyom/090813_haitner.htm שיתופי-חדשני / בורות המים של עמוס קינן], טור דעה על הסרט מאת הפובליציסט אורי הייטנר.
* [https://web.archive.org/web/20160921083242/http://israblog.nana10.co.il/blogread.asp?blog=272685&blogcode=14386772 אל בורות המים / נעמי שמר, פינתי השבועית ברדיו "אורנים", 29.9.15 ], בלוג ערוץ 10.
* 

==הערות שוליים==

קטגוריה:הערוץ הראשון: תוכניות וסדרות
דיאדורה

נעלי דיאדורה
דיאדורה (באיטלקית: Diadora) היא יצרנית איטלקית של נעליים, ציוד ובגדי ספורט עבור ענפי ספורט שונים: כדורגל, טניס, רוגבי, ציוד רכיבה על אופניים, ריצה ואתלטיקה. משרדי החברה הראשיים נמצאים בעיר קיירנו די סן מרקו, שבפרובינציית טרוויזו, איטליה, אך גם בעלת משרדים בארצות הברית, הונג קונג, ספרד ובריטניה.

== היסטוריה ==
החברה נוסדה בשנת 1948 על ידי מרסלו דניאלי והוכרה כחברה לייצור נעליים עבור טיפוס הרים.

בזכות טיב מוצריו הפכה חברתו לשם מוכר ברחבי השוק האיטלקי.

בשנות ה-60 של המאה העשרים החלה דיאדורה לייצר ציוד סקי, נעליים וסרבלי עור לאופנוענים.

בשנות ה-70 החלה החברה לייצר נעלי ריצה, בגדי כדורגל, טניס וציוד ספורט נוסף שאותם מייצרת עד היום.

באמצע שנות ה-70 סימנה דיאדורה את דריסת הרגל הראשונה שלה בעולם הכדורגל לאחר שהחלה בהתקשרות עם שחקן הכדורגל האיטלקי רוברטו באטגה שייעץ לחברה. בהמשך החלה בהתקשרות גם עם שחקנים נוספים ובהם: גיז'רמו וילאס, מרטין מאליגן ושחקן הטניס ביורן בורג. בזכות שיתופי הפעולה הרבים והציוד הטכנולוגי המתקדם של החברה, הפכה דיאדורה למותג משמעותי בשוק העולמי והאמריקאי.

בשנות ה-80 הרחיבה את פעילותה בייצור מוצרים לענפים חדשים: אופניים, כדורסל, כדורעף, מרוצי מכוניות ואיגרוף.

ב-30 ביוני 1998, רכשה דיאדורה את חברת Invicta, חברה המתמחה בציוד לאתלטיקה.

בשנת 2000 חתמה על חוזה עם מועדון הכדורגל שפילד וונסדיי, אנגליה.

בשנת 2007 חתמה על חוזים עם מועדון הכדורגל דינמו זאגרב, קרואטיה. מועדון הכדורגל מכבי נתניה, ישראל. מכבי תל אביב, הפועל חיפה ומועדון הכדורגל בית"ר ירושלים, ישראל. חוזים שנמשכו עד שנות ה-2000 המאוחרות.

בשנת 2008 חתמה דיאדורה על מיזם משותף עם חברת Win Hanverky והקימו חברה חדשה Winor International Company Limited שתהיה בעלת זכויות על המותג "דיאדורה" בסין, הונג קונג, ומקאו כדי שתוכל לייצר, לעצב ולשווק את מוצרי דיאדורה במדינות אלה ובשוק האסייתי.

ביוני 2009, נרכשה השליטה בחברה על ידי מריו מורטי פולגטו, המייסד והיו"ר של חברת Geox האיטלקית.

כיום נחשבת "דיאדורה" לאחת החברות המובילות בעולם בייצור בגדי ונעלי ספורט וציוד ספורט מתקדם. בעלת הכנסות של יותר מ-300 מיליון יורו בשנה ובעלת הסכמי חסות עם שחקני כדורגל מפורסמים בעבר ובהווה ובהם: פרנצ'סקו טוטי, רוי קין, ג'ורג' וואה, רוברטו באג'ו, ג'וזפה סיניורי ואנטוניו קסאנו.
מדי כדורגל של דיאדורה
בגדי אתלטיקה של דיאדורה

== קישורים חיצוניים ==

* 

קטגוריה:מותגי הנעלה
קטגוריה:חברות אופנה איטלקיות
מגדל וורף טיימס סקוור

מגדל וורף טיימס סקוור (בסינית: 无锡九龙仓项目A塔; סינית מסורתית: 無錫九龍倉項目A塔) הוא גורד שחקים הנבנה בסגנון של אדריכלות מודרנית הממוקם בעיר וושי שבסין. המגדל הרב שימושי מתנשא לגובה של 339 מטר וכולל 68 קומות. בנייתו של המגדל אשר מתפרס על שטח של 280,000 מ"ר החלה בשנת 2011 והושלמה כעבור 3 שנים, בשנת 2014.

==קישורים חיצוניים==

קטגוריה:וושי: גורדי שחקים
טמבקוי

טמבקוי (שם מדעי: Colossoma macropomum) הוא מין יחיד בסוגו של דג מים מתוקים גדול החי בנהרות אמריקה הדרומית (ובייחוד בברזיל) לרבות האמזונאס והאורינוקו ואחד מהדגים הגדולים ביותר במים מתוקים. 

טמבקוי שייך למשפחת הפיראניים שבסדרת החריתאים והוא קרוב משפחה רחוק של הפיראנות התוקפניות. אך בניגוד אליהן הוא ניזון מפירות, רגוע אך גדול ממדים - אורכו מגיע עד 1 מטר ומשקלו עד ל-40 ק"ג. הוא המין הגדול ביותר במשפחת הפיראניים. הוא שייך לקבוצת דגי הפאקו , הדומים לפיראניה ובעלי שיניים דומות לשיני אדם.

דג זה בעל ראש מעוגל עם עיניים שקועות, מצח מוגבה וגב מגובנן והסנפירים קצרים. הוא נושם בעזרת הזימים אבל כשחסר חמצן במים הוא יכול לנשום אוויר באמצעות העור הלח שלו.

דג זה כמעט לגמרי צמחוני וניזון בנהרות וכן ביערות מוצפים מפירות וזרעים שנפלו למים ועוזר להפיץ את הזרעים בתוך היערות. הצעירים ניזונים גם מחרקים, רכיכות ומעלים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ז'ורז' קיווייה
קטגוריה:פיראניים
קטגוריה:מקריני סנפיר יחידים בסוגם
קטגוריה:מגה-פאונה של אמריקה הדרומית
קטגוריה:ברזיל: דגי מים מתוקים
קטגוריה:דגי האמזונאס
קטגוריה:בעלי חיים שתוארו ב-1818
עונת 1999 בליגת העל הרוסית בכדורגל

עונת 1999 בליגת העל הרוסית הייתה העונה השמינית של ליגת העל הרוסית, מאז שנוסדה לאחר פירוק ליגת העל הסובייטית ב-1991 והייתה ליגת הכדורגל הבכירה ביותר ברוסיה. ספרטק מוסקבה זכתה שוב באליפות, לאחר שהובילה במשך 25 מחזורים רצופים.

האליפות יצאה לדרך ב-3 באפריל והסתיימה ב-8 בנובמבר 1999.
==מבנה==
העונה נפתחה עם 16 קבוצות ונערכה בשיטת טבלת אליפות בעלת 2 סבבים, בדומה לאליפויות הקודמות.
==התפתחויות==
במהלך העונה שיניק ירוסלבל החליפה 4 מאמנים עקב כישלונה להתבסס בליגה הבכירה, בעוד אוראלאן אליסטה החליפה 5 מאמנים.

בסיום העונה הודחו שיניק וז'מצ'וז'ינה סוצ'י, במקומן העפילו אנז'י מחצ'קלה ופאקל וורונז'.

==הקבוצות==

בעונת 1999 של הדיוויזיה הרוסית העליונה נטלו חלק הקבוצות הבאות:
{| class="wikitable"
!#!!קבוצה
|-
|1||צסק"א
|-
|2||ספרטק
|-
|3||טורפדו
|-
|4||דינמו
|-
|5||ספרטק ולאדיקווקז
|-
|6||לוקומוטיב
|-
|7||רוטור
|-
|8||אוראלאן אליסטה
|-
|9||רוסטסלמאש
|-
|10||שיניק ירוסלבל
|-
|11||לוקומוטיב ניז'ני נובגורוד
|-
|12||סאטורן ראמנסקו
|-
|13||ז'מצ'וז'ינה סוצ'י
|-
|14||זניט סנקט פטרבורג
|-
|15||קריליה סובייטוב סמרה
|-
|16||צ'רנומורץ נובורוסיסק
|-
|}

== טבלת האליפות ==

=== מוליכות הטבלה ===
<timeline>
ImageSize = width:1070 height:80
PlotArea = left:20 right:30 bottom:40 top:0
Period = from:1 till:30.9
ScaleMajor = unit:year increment:1 start:1
TimeAxis = orientation:horizontal
Colors =
 id:Spartak value: red
 id:Dinamo value: white
 id:Zenit value: rgb(0.0,0.8,0.9)
 
PlotData=
 bar:Position width:15 color:white align:center

 from:1 till:2 shift:(0,19) text:"טינז" color:Zenit
 from:2 till:5 shift:(0,19) text:"ומניד" color:Dinamo
 from:5 till:30 shift:(0,19) text:"הבקסומ קטרפס" color:Spartak
</timeline>
==קישורים חיצוניים==
*[http://rsssf.com/tablesr/rus99.html עונת 1999] באתר rsssf.com

קטגוריה:עונות בליגת העל הרוסית בכדורגל
קטגוריה:תחרויות כדורגל ב-1999
אל בורות המים (שיר)

"אל בורות המים" הוא שיר שכתבה והלחינה נעמי שמר על ארץ ישראל.

== היסטוריה של השיר ==
השיר "אל בורות המים" נכתב והולחן בשנת 1982 על ידי נעמי שמר בעבור הסרט התיעודי "אל בורות המים" שביים מוטי קירשנבאום. זהו גם שיר הנושא של האלבום "אל בורות המים" שהוציאה שמר בשנת 1982.

מלבד נעמי שמר את השיר ביצעו הגבעטרון, להקת הכל עובר חביבי, עמיר בניון, דני רובס, דורית פרקש, סיון טלמור ורונה קינן – שביצעה את השיר בהלווייתו של קירשנבאום.

== ניתוח ==
יש הרואים קשר לשיר "ירושלים של זהב", בעקבות השימוש החוזר בביטוי "בורות המים".

בשיר ירושלים של זהב בתחילה נאמר על בורות המים "איכה יבשו", ולבסוף, בבית שנוסף לאחר שחרור העיר ירושלים והר הבית – "חזרנו אל בורות המים".

בשיר "אל בורות המים" מתוארת השיבה לבורות המים כשיבה למולדת – בה ניתן למצוא "צל בקיץ" ולבנות "עיר ובית".

== קישורים חיצוניים ==

* 

== הערות שוליים ==

קטגוריה:שירי 1982
קטגוריה:שירי דני רובס
קטגוריה:שירי רונה קינן
קטגוריה:שירי חוה אלברשטיין
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירים על ארץ ישראל
יצחק סבן (קצין משטרה)

יצחק (איציק) סבן (נולד ב-1966) הוא קצין במשטרת ישראל בדרגת תת-ניצב, בתפקידו האחרון שירת כמפקד מרחב מג"ב ירושלים.

==ביוגרפיה==
סבן מילא תפקידי פיקוד במשמר הגבול, שימש ראש ענף אגף המבצעים, סגן מפקד מרחב מג"ב דרום וסגן מפקד מרחב מג"ב ירושלים. ב-2011 מונה למפקד מרחב מג"ב חוף ובאוקטובר 2013 מונה למפקד מרחב מג"ב מרכז. ביולי 2016 מונה למפקד מרחב מג"ב ירושלים בדרגת תת-ניצב ושירת בתפקיד עד ספטמבר 2018. במהלך תפקידו התעמת עם מפקד מג"ב קובי שבתאי, העימות הוביל לכך שסבן לא שובץ בתפקיד קבוע לאחר מכן. הוא שימש כפרויקטור במגוון תפקידים ובהם פרויקטור מיוחד להיערכות לקראת החלת הריבונות ביהודה ושומרון, ראש מנהלת המשטרה לבחירות לכנסת, ופרויקטור לבחינת היערכות המשטרה לגל הקורונה השני. 

ביולי 2022 פוטר מהמשטרה על ידי השר לביטחון פנים עומר בר-לב, הוא הגיש לבית המשפט המחוזי עתירה נגד השר לביטחון פנים והמפכ"ל קובי שבתאי, שהתקבלה במהלך ינואר 2023 ופיטוריו בוטלו.

==קישורים חיצוניים==
* [http://www.police.gov.il/articlePage.aspx?aid=5579 חילופי מפקדים במג"ב ירושלים], אתר משטרת ישראל, 18 ביולי 2016

==הערות שוליים==

קטגוריה:שוטרי משמר הגבול
קטגוריה:תתי-ניצבים במשטרת ישראל
קטגוריה:ישראלים שנולדו ב-1966
ילגבה (כדורגל)

ילגבה (FK Jelgava) הוא מועדון כדורגל לטבי מהעיר ילגבה אשר משחק בליגת העל הלטבית.

==היסטוריה==
המועדון הוקם לראשונה בשנות ה-70 על ידי עובדים במפעל מכוניות. ב-1977 הקבוצה העפילה לראשונה לליגה הלטבית הבכירה, בעונתה הראשונה בליגה סיימה במקום השביעי. ב-1988 זכתה בדאבל היסטורי בלטביה, ולאחר שנה זכתה באליפות שנייה. ב-1990 התאחד עם קבוצה נוספת מהעיר ילגבה לקבוצה אחת.

בשנות ה-90 ילגבה הייתה לאחת הקבוצות החזקות בליגה, כאשר סיימה שלוש פעמים כסגנית הליגה, וזכתה פעמיים בגביע, עם זאת הקבוצה נקלעה לקשיים כספיים וקיבלה חסות מאוניברסיטת לטביה, וכתוצאה מכך שינתה את שמה לריגה.

ב-2004 הוקם המועדון FK ילגבה שהחל לשחק בליגה הלטבית השנייה, לאחר חמש שנים העפילה לליגה הראשונה.

==תארים==
ליגת העל הלטבית (2):
* 1988, 1989
הגביע הלטבי (6):
* 1988, 1993. 1996, 2009/2010, 2013/2014, 2014/2015

==הופעות באירופה==
{| class="wikitable"
|-
! עונה
! תחרות
! סיבוב
! מועדון
! בית
! חוץ
! סיכום
|-
| rowspan="1"| 
| rowspan="1"| גביע אירופה למחזיקות גביע
|מוקדמות
| הבנר בולטפלאג
| style="text-align:center;"| 0–1
| style="text-align:center;"| 3–0
| style="text-align:center;"| 3–1
|-
| rowspan="2"| 
| rowspan="2"| גביע אופ"א
|מוקדמות
| אפן לידו
| style="text-align:center;"| 0–0
| style="text-align:center;"| 1–2
| style="text-align:center;"| 1–2
|-
|1
| זימברו קישינב
| style="text-align:center;"| 2–1
| style="text-align:center;"| 1–0
| style="text-align:center;"| 3–1
|-
| rowspan="1"| 
| rowspan="1"| גביע אירופה למחזיקות גביע
|מוקדמות
| ואדוץ
| style="text-align:center;"| 1–1
| style="text-align:center;"| 1–1
| style="text-align:center;"| 2–2
|-
| rowspan="1"| 
| rowspan="1"| הליגה האירופית
|2
| מולדה
| style="text-align:center;"| 1–2
| style="text-align:center;"| 1–1
| style="text-align:center;"| 1–0
|-
| rowspan="1"| 
| rowspan="1"| הליגה האירופית
|1
| רוזנבורג
| style="text-align:center;"| 2–0
| style="text-align:center;"| 4–0
| style="text-align:center;"| 6–0
|-
| rowspan="2"| 
| rowspan="2"| הליגה האירופית
|1
| ליטקס לובץ'
| style="text-align:center;"| 1–1
| style="text-align:center;"| 2–2
| style="text-align:center;"| 3–3
|-
|1
| רבוטניצ'קי קומטל סקופיה
| style="text-align:center;"| 0–1
| style="text-align:center;"| 2–0
| style="text-align:center;"| 2–1
|-
| rowspan="3"| 2016/2017
| rowspan="3"| הליגה האירופית
|1
| בריידביק
| style="text-align:center;"| 2–2
| style="text-align:center;"| 2–3
| style="text-align:center;"| 4–5
|-
|2
| סלובן ברטיסלאבה
| style="text-align:center;"| 0–3
| style="text-align:center;"| 0–0
| style="text-align:center;"| 0–3
|-
|3
| בית"ר ירושלים
| 1–1
| 0–3
| 1–4
|-
| rowspan="1"| 2017/2018
| rowspan="1"| הליגה האירופית
|1
| פרנצווארוש
| style="text-align:center;"| 1–0
| style="text-align:center;"| 2–0
| style="text-align:center;"| 3–0
|-
|}

== קישורים חיצוניים ==
* 

קטגוריה:קבוצות כדורגל לטביות
קטגוריה:קבוצות כדורגל שהוקמו ב-2004
ראקיה אברהים

ראקיה אברהים (בערבית: راقية إبراهيم; נולדה בשם רחל אברהם לוי, בערבית: راشيل أبراهام ليفي; 22 ביוני 1919 – 13 בספטמבר 1977) הייתה שחקנית קולנוע יהודיה-מצרית, שהתפרסמה בשנות ה-40 וה-50 של המאה ה-20.

== קורות חיים ==
אברהים נולדה למשפחת סוחרים יהודית אמידה בעיר אל-מנצורה שבמצרים. התחנכה בבתי ספר צרפתיים בעיר, ומאוחר יותר למדה בפקולטה לאומנויות. מגיל צעיר התעניינה במיוחד בשירה, ואף לימדה זמרה בבתי ספר. הופעתה הפומבית הראשונה הייתה במספר תוכניות בתחנת הרדיו שהייתה בבעלות הסופר פרד ריפאעי, ולאחר מכן הצטרפה ללהקה התיאטרלית הלאומית. באמצע שנות השלושים פנתה אליה במאית הקולנוע המצרית בהיג'ה חפיז, והציעה לה לשחק בסרטה "ליילה בת המדבר". הסרט יצא ב-1937 וזכה להצלחה גדולה, ואף הוצג בפסטיבל הסרטים בברלין בשנת 1939. לאחר סרטה הראשון שיחקה בסרטים מצריים רבים, ואף זכתה בפרסים עבור סרטי קולנוע בבימויו של מוחמד כרים. נישאה למהנדס הקול המוסלמי מוסטפא וואלי, אך לאחר מהפכת הקצינים החופשיים ב-1952 ביקשה להתגרש ממנו ולאחר השלמת הסרט "אהבה מטורפת" ב-1956 היגרה לארצות הברית. בסך הכל שיחקה במצרים ב-19 סרטים שונים. בארצות הברית נישאה ליהודי אמריקאי, הולידה ילדים והקימה עם בעלה חברת הפקות קולנוע משלה.

לכל אורך חייה, יחסה לציונות ולמדינת ישראל הצעירה היה חם, והיא ויתרה על אזרחותה המצרית כדי לקבל אזרחות ישראלית. עובדה זו הובילה את השלטון המצרי להאשים אותה בקשר עם המוסד ובמעורבות ברצח הפיזיקאית ומדענית הגרעין המצרית סמירה מוסא, שהייתה ידידתה הקרובה.

אברהים נפטרה בארצות הברית ב-13 בספטמבר 1977.

על פי שמועות שהופצו לקראת הבחירות במצרים ב-2011, המדינאי המצרי ומזכ"ל הליגה הערבית לשעבר, עמר מוסא הוא בנה. טענה זו הוכחשה על ידו.

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה יהודיות מצריות
קטגוריה:אמנים יהודים הידועים בשם במה
קטגוריה:זמרות יהודיות מצריות
קטגוריה:אומנים יהודים שפעלו בארצות ערב
קטגוריה:פעילים ציונים במצרים
קטגוריה:מפיקות קולנוע יהודיות אמריקאיות
קטגוריה:ילידות 1919
קטגוריה:מצרים שנולדו ב-1919
קטגוריה:נפטרות ב-1977
ויקטור פון שויכנשטיל

ויקטור גראף פון שויכנשטיל (בגרמנית: Viktor Graf von Scheuchenstuel; 10 במאי 1857 ויטקוביץ, האימפריה האוסטרית – 17 באפריל 1938 וינה, גרמניה הנאצית) היה מפקד בכיר בצבא האוסטרו-הונגרי במלחמת העולם הראשונה.

==ביוגרפיה==
===תחילת דרכו===
שויכנשטיל נולד ב-10 במאי 1857 בעיר ויטקוביץ שהשתייכה אז לאימפריה האוסטרית. כיום נמצאת העיר בתחומי צ'כיה המודרנית. הוא למד בקורס לקצינים, ובשנת 1874 התגייס לצבא בדרגת לויטננט. הוא הועלה לדרגת אובר-לויטננט, ולמד באקדמיה הצבאית בווינה. לאחר סיום לימודיו בשנת 1886, מילא במטכ"ל האוסטרו-הונגרי תפקידי פיקוד ומטה. בשנת 1903 קיבל פיקוד על הרגימנט ה-30, ובשנת 1907 קודם לדרגת גנרל מיור וקיבל פיקוד על בריגדת החי"ר ה-69. בשנת 1908 קיבל פיקוד על הדיוויזיה ההררית ה-8, ובשנת 1910 על דיוויזיית החי"ר ה-10. בשנת 1911 הועלה לדרגת פלדמרשל-לוטננט ובשנת 1912 קיבל פיקוד על דיוויזיית החי"ר ה-9.

===מלחמת העולם הראשונה===

ב-13 בספטמבר 1914, במהלך מלחמת העולם הראשונה, קיבל פיקוד על הקורפוס השמיני שחנה בפראג. הוא השתתף בפלישה לסרביה, והתבלט במיוחד בקרב על עיר הבירה בלגרד. בשנת 1916 הוא השתתף בפלישה לאלבניה, ולאחר מכן הוא הועבר לחזית האיטלקית ולחם בקרב אסיאגו ב-15 במאי של אותה שנה. לאחר הקרב מונה לחבר במועצה המלכותית. בעקבות מתקפת ברוסילוב הועבר הקורפוס שלו לחזית המזרחית.

במהלך הקרבות נגד הרוסים נכנס שויכנשטיל לעימות מול הפיקוד העליון משום שסירב להוביל את חייליו במצב שנראה חסר תקווה. הקורפוס השמיני פורק, ושויכנשטיל אולץ לצאת לפנסיה. למזלו, פרנץ יוזף הראשון, קיסר אוסטריה התערב לטובתו והחזיר אותו לצבא. ב-8 בספטמבר 1916 הוא קיבל פיקוד על הקורפוס הראשון, שהיה חלק מהארמייה השביעית של הרמן קבש, והועבר לחזית נגד רומניה. הוא לא נשאר ברומניה זמן רב, שכן עד מהרה נכנעה זו האחרונה והוא הוחזר לחזית האיטלקית. ב-28 בפברואר 1917 הוא נעשה אציל והוענק לו התואר "גראף".

ב-28 בפברואר 1917 הוא קיבל פיקוד על הארמייה ה-11 בחזית האיטלקית, ויחד עמה זכה בניצחון מוחץ בקרב קפורטו. ב-16 בנובמבר הוא הועלה לדרגת גנרל-אוברסט, שהיא דרגת ביניים בין גנרל לפילדמרשל. הוא המשיך לפקד על הארמייה שלו בין היתר בקרב הנהר פיאווה, ובקרב ויטוריו ונטו. הוא פרש מהצבא ב-1 בינואר 1919.

===אחריתו===
לאחר פרישתו חי שויכנשטיל בווינה עד מותו ב-17 באפריל 1938.

==קישורים חיצוניים==

* [http://www.viennatouristguide.at/Friedhoefe/Zentralfriedhof/Index_Rest/html/15A_1_scheuchenstuel.htm מידע אודות קברו של שויכנשטיל]

קטגוריה:גנרלים אוסטרו-הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:מפקדי ארמיות בצבא אוסטרו-הונגריה במלחמת העולם הראשונה
קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:ילידי 1857

קטגוריה:נפטרים ב-1938
אלכסנדר פון קרובטין

אלכסנדר פרייהר פון קרובטין (בגרמנית: Alexander Freiherr von Krobatin; 12 בספטמבר 1849 אולומואוץ, האימפריה האוסטרית – 28 בספטמבר 1933 וינה, אוסטריה) היה מפקד בכיר בצבא האוסטרו-הונגרי במלחמת העולם הראשונה.

==ביוגרפיה==
===תחילת דרכו===
קרובטין נולד ב-12 בספטמבר 1849 בעיר אולומואוץ שהשתייכה אז לאימפריה האוסטרית. כיום נמצאת העיר בתחומי צ'כיה. הוא למד באקדמיה צבאית לתותחנים, ובשנת 1869 נכנס לצבא בדרגת לויטננט. הוא בילה עוד מספר שנים בלימוד התפקיד של הארטילריה, והתפרסם כמומחה בתחום. בשנת 1873 הועלה לדרגת אובר-לויטננט, ומ-182 עד 1877 שימש כמדריך באקדמיה הצבאית הטכנית. בשנת 1895 הועלה לדרגת אוברסט, ובשנת 1896 מונה לחבר במטכ"ל. בשנת 1900 הועלה לדרגת גנרל-מיור, ובשנת 1910 לדרגת פלדצוגמייסטר.

===מלחמת העולם הראשונה===

קרובטין היה מיודד מאוד עם הרמטכ"ל קונרד פון הצנדורף, ובמהלך משבר יולי בשנת 1914 היה מבעלי הברית הבולטים של הצנדורף שדרשו להכריז מלחמה על סרביה באופן מיידי. עם פרוץ מלחמת העולם הראשונה קרובטין היה אחראי על רתימת הכלכלות של אוסטריה והונגריה לטובת המלחמה, ולדאוג לאספקה סדירה של מזון וכן של תחמושת וציוד. קרובטין מילא את תפקידו בנאמנות, והצליח לשלש את מספר פגזי הארטילריה שהיו זמינים בכל דיוויזיה.

בפברואר 1916 הועלה לדרגת גנרל-אוברסט, שהיא דרגה הגבוהה מגנרל אולם נמוכה מפילדמרשל. קרובטין היה אחראי על התמודדות עם המשבר שנגרם עם כניסתה של רומניה למלחמה, מה ששלל מאוסטרו-הונגריה משאבים חיוניים כמו נפט. במהלך כינוס של מועצת הכתר ב-9 בספטמבר 1916 קרובטין העלה הצעה אשר נועדה להעניק לצבא סמכויות בלתי-מוגבלות לתפוס מזון ולהעניש את אלו שיסתירו אותו. ההצעה נדחתה על הסף עקב וטו שהטילו עליה קנצלר אוסטריה קרל פון שטירגק וראש ממשלת הונגריה אישטוון טיסה.

עם פיטוריו של הצנדורף במרץ 1917 (רודולף שטגר-שטיינר פון שטיינשטטן מונה במקומו), נותר קרובטין ללא ידידים במועצת הכתר. באפריל 1917 הוא קיבל פיקוד על הארמייה העשירית ופיקד עליה בצורה מעולה במהלך קרב קפורטו באוקטובר של אותה שנה. ב-5 בנובמבר הוא הועלה לדרגת פילדמרשל. הארמייה שלו נכללה במסגרת קבוצת ארמיות דרום טירול, והשתתפה בקרב הנהר פיאווה. ב-26 באוקטובר 1918 בעיצומו של קרב ויטוריו ונטו מסר מפקד הקבוצה יוזף אוגוסט, ארכידוכס אוסטריה לקרובטין את הפיקוד על הקבוצה כולה, והוא המשיך לפקד עליה עד סוף המלחמה במקביל לפיקודו על הארמייה העשירית.

===אחריתו===
מיד לאחר סיום המלחמה יצא קרובטין לפנסיה, ואת שארית חייו חי בווינה. הוא החזיק בתואר דוקטור לשם כבוד מהמכון הטכני של וינה. הוא מת בווינה ב-28 בספטמבר 1933.

==קישורים חיצוניים==

* [http://www.firstworldwar.com/bio/krobatin.htm אלכסנדר פון קרובטין] באתר מלחמת העולם הראשונה 
* [http://www.lexikon-erster-weltkrieg.de/Alexander_Freiherr_von_Krobatin אלכסנדר פון קרובטין] באתר lexikon-erster-weltkrieg 

קטגוריה:מרשלים אוסטרו-הונגרים
קטגוריה:מרשלים אוסטרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:מפקדי ארמיות בצבא אוסטרו-הונגריה במלחמת העולם הראשונה
קטגוריה:ילידי 1849

קטגוריה:נפטרים ב-1933